### Resume

Better Energy har anmodet Kolding og Vejle kommuner om plangrundlaget for etablering af et solcelleanlæg mellem Mike Andreasen og [adresse], der i dag anvendes til landbrug.

Projektområdet er på 344 ha, hvoraf 218 ha skal bruges til anlægget. Heraf ligger 89 ha i Vejle Kommune. De resterende arealer bruges til stier, stitunnel, hundeskov, fritlægning af vandløb og etablering af vådområder.

### Sagsfremstilling

![](data:image/png;base64...)

Figur 1: Kort over hele projektområdet og lokalplanområdet i Vejle Kommune

Planernes historik

Borgermøde efterår 2021.

Økonomiudvalget besluttede på mødet 16. maj 2022, pkt. nr. 104, at igangsætte udarbejdelse af lokalplan nr. 1363 og tillæg nr. 18 til [adresse] 2021-2033 samt miljøvurdering for solcelleanlæg ved Mike Andreasen og [adresse], Vejle Kommune.

Tillægget og forslag til afgrænsning af miljøvurderingen har været i fordebat fra 23. maj 2022 til 8. juni 2022.

Lokalplan

Better Energy har anmodet Kolding og Vejle kommuner om plangrundlaget for etablering af et solcelleanlæg mellem Mike Andreasen og [adresse], der i dag anvendes til landbrug.

Projektområdet er samlet set på 344 ha, hvor 218 ha skal bruges til opstilling af solceller, hvoraf de 89 ha ligger i Vejle Kommune. De resterende arealer skal bruges til naturmæssige og rekreative tiltag såsom stier, stitunnel, hundeskov, fritlægning af vandløb og etablering af vådområder.

Solcelleanlægget består af solpaneler og mindre transformere med en højde på op til 3,5 meter over eksisterende terræn. Centralt i området etableres teknikbygning, transformere og udstyr til at koble strømmen på det overordnede el-net. Den maksimale bygningshøjde er 7,5 m, når der ses bort fra nødvendige lynfangsmaster, som vil være højere. Solcellepanelerne er anti-refleksbehandlede og vil blive placeret på stativer i lige, parallelle rækker.

For at mindske anlæggets påvirkning af landskabet etableres flere-rækkers beplantningsbælter i en bredde af mindst 5 meter.

Kommuneplantillæg

Formålet med kommuneplantillægget er at muliggøre etablering af et teknisk anlæg i form af et større jordbaseret solcelleanlæg, samt dertilhørende byggeri, ved at udlægge området til tekniske anlæg og fastlægge de overordnede bestemmelser for anvendelsen.

Området er i dag ikke kommuneplanlagt, og dette tillæg udlægger derfor et nyt rammeområde 99.T.15, som giver mulighed for solceller i området.

I fordebatten indkom der 10 bemærkninger.

Miljøvurdering

Forslag til lokalplan nr. 1263 og tillæg nr. 18, har Vejle og [adresse] vurderet, er omfattet af miljøvurderingsloven bilag 2, pkt. 3a ”Industrianlæg til fremstilling af elektricitet, damp og varmt vand (projekter som ikke er omfattet af bilag 1)”, og der er derfor gennemført en miljøvurdering af planforslagene. Bygherre har endvidere anmodet om, at det ansøgte projekt underkastes en frivillig miljøvurdering (VVM).

Miljøvurderingen af planforslagene og miljøkonsekvensvurdering af projektet er udført som en samlet rapport, som følger planforslagene.

Miljørapporten/miljøkonsekvensrapporten beskriver den sandsynlige væsentlige indvirkning på følgende miljømæssige områder:

* Landskab / visuelle forhold og kulturmiljø
* Natur og beskyttede arter
* Vandløb
* Grundvand
* Rekreative forhold
* Klima, luft og ressourcer

Samlet vurderes projektet ikke at have en væsentlig indvirkning på miljøet. Projektet rummer en række fordele ved, at der skabes rekreative faciliteter, bedre forhold for løvfrø og andre padder samt bedre beskyttelse af grundvandsressourcen i området.

Borgermøde

Der afholdes borgermøde i høringsperioden. Hvis der afholdes fælles borgermøde med Kolding Kommune, følges det op af et møde med Håstrup Borgerforening.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg der har været i fordebat.

Høringsperioden for lokalplanen og tillægget med miljø- og miljøkonsekvensvurderinger fastsættes til 8 uger, da miljø- og miljøkonsekvensvurderinger er komplekse og omfattende dokumenter, der har særlig interesse for offentligheden.

Overtagelsespligt/Frafaldserklæring

Lokalplanområdet forbliver i landzone, og en frafaldserklæring er derfor ikke nødvendig.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Vejle Kommune har vedtaget en klimaplan, der skal reducere udledningen af CO2-udledningen med 70% inden 2030. For at nå dertil, er der opstillet et mål om, at 65% af elforbruget skal være dækket af lokalt produceret vedvarende energi fra vindmøller og solceller.

Solcelleanlægget ved Mike Andreasen og [adresse] forventes at levere en strømproduktion på ca. 248.000 MWh/år svarende til strømforbruget for ca. 50.000 husstande. I Vejle Kommune forventes anlægget at kunne producere 101.000 MWh/år, hvilket svarer til 19% af det forventede elforbrug i 2030.

Den grønne elproduktion vil bidrage positivt til både kommunale og nationale mål for den grønne omstilling.

### Historik

Teknik- og Miljødirektøren indstiller, 4. oktober 2022, pkt. 225:

at udvalget anbefaler over for byrådet, at forslag til lokalplan nr. 1363 og tillæg nr. 18 til Kommuneplan 2021-2033 med tilhørende miljøvurdering af planerne og projektet vedtages og offentliggøres i 8 uger.

Beslutning fra Teknisk Udvalg, 4. oktober 2022, pkt. 225:

Anbefalet.

Benny Lind var fraværende.

Beslutning fra Økonomiudvalget, 24. oktober 2022, pkt. 208:

Anbefales.

Fraværende:

Villads Larsen

Gustav Eriksen

### Beslutning

Godkendt.

Fraværende: Hannah Johansen. I stedet mødte Nick Simonsen.